ระเบียบ กระเบียบก.ค.ศว่าด้วยการส่งเสริมสนับสนุนให้ข้าราชการครูและบุคลากรทางการศึกษาไปศึกษาฝึกอบรม ดูงาน หรือปฏิบัติงานวิจัยและพัฒนาพ.ศ.๒๕๕๒ โดยที่เป็นการสมควรพัฒนาข้าราชการครูและบุคลากรทางการศึกษาเพื่อประโยชน์ต่อการพัฒนาคุณภาพการศึกษา หรือวิชาชีพ ความจำเป็น ความต้องการของหน่วยงานการศึกษาและคุณวุฒิในสาขาวิชาชีพที่ขาดแคลนและเพื่อเพิ่มพูนประสิทธิภาพในการปฏิบัติงานของข้าราชการครูและบุคลากรทางการศึกษาอาศัยอำนาจตามความในมาตรา ๑๙ (๔) และมาตรา ๘๑ วรรคหนึ่งแห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ ก.ค.ศ. จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบก.ค.ศ. ว่าด้วยการส่งเสริม สนับสนุนให้ข้าราชการครูและบุคลากรทางการศึกษา ไปศึกษา ฝึกอบรมดูงาน หรือปฏิบัติงานวิจัยและพัฒนา พ.ศ. ๒๕๕๒ บรรดาระเบียบ ข้อบังคับ ประกาศ หรือคำสั่งใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ศึกษา หมายความว่า การเพิ่มพูนความรู้ด้วยการเรียนหรือวิจัยตามหลักสูตรของสถาบันการศึกษา หรือสถาบันวิชาชีพ หรือหน่วยงานของทางราชการเพื่อให้ได้มาซึ่งปริญญาหรือประกาศนียบัตรและหมายรวมถึง การฝึกอบรม หรือการดูงานที่เป็นส่วนหนึ่งของการศึกษาและการฝึกฝนภาษาและคำแนะนำก่อนเข้าศึกษาและการฝึกอบรมหรือการดูงาน ที่เป็นส่วนหนึ่งของการศึกษานั้นด้วย ฝึกอบรม หมายความว่า การเพิ่มพูนความรู้ความชำนาญ หรือประสบการณ์ด้วยการเรียน หรือการวิจัยตามหลักสูตรของการฝึกอบรม หรือการสัมมนาอบรมเชิงปฏิบัติการ ทั้งนี้ โดยมิได้ มีวัตถุประสงค์เพื่อให้ได้มาซึ่งปริญญาหรือประกาศนียบัตรวิชาชีพและหมายรวมถึงการฝึกภาษาและการรับคำแนะนำก่อนเข้าฝึกอบรม หรือการดูงานที่เป็นส่วนหนึ่งของการฝึกอบรมนั้นด้วยดูงาน หมายความว่า การเพิ่มพูนความรู้และประสบการณ์ด้วยการสังเกตและการแลกเปลี่ยนความคิดเห็นปฏิบัติงานวิจัยและพัฒนา หมายความว่าการทำงานวิจัยเพื่อนำผลที่ได้รับมาพัฒนาหรือใช้ประโยชน์ในส่วนราชการโดยตรง แต่ไม่รวมถึงการวิจัยที่เป็นส่วนหนึ่งของหลักสูตรการศึกษาหรือการฝึกอบรมข้อ ๔ ให้เลขาธิการ ก.ค.ศ. รักษาการตามระเบียบนี้หมวด๑บททั่วไป ข้อ ๕ ให้ผู้บังคับบัญชามีหน้าที่ส่งเสริม สนับสนุนให้ข้าราชการครูและบุคลากรทางการศึกษาไปศึกษา ฝึกอบรม ดูงานหรือปฏิบัติงานวิจัยและพัฒนา เพื่อให้เป็นประโยชน์ต่อางราชการตามระเบียบนี้ข้อ ๖ ผู้บังคับบัญชาที่มีอำนาจอนุญาตให้ข้าราชการครูและบุคลากรทางการศึกษาไปศึกษาฝึกอบรม ดูงานหรือปฏิบัติงานวิจัยและพัฒนา ได้แก่(๑) ผู้อำนวยการสถานศึกษาสำหรับข้าราชการครูและบุคลากรทางการศึกษาในสถานศึกษา(๒) ผู้อำนวยการสำนักงานเขตพื้นที่การศึกษา หรือผู้ดำรงตำแหน่งหัวหน้าหน่วยงานการศึกษาที่เรียกชื่ออย่างอื่นสำหรับผู้ดำรงตำแหน่งผู้อำนวยการสถานศึกษาและข้าราชการครูและบุคลากรทางการศึกษาในสำนักงานเขตพื้นที่การศึกษาหรือข้าราชการในหน่วยงานการศึกษาที่เรียกชื่ออย่างอื่น(๓) เลขาธิการคณะกรรมการการศึกษาขั้นพื้นฐาน อาจมอบอำนาจให้ผู้อำนวยการสำนักบริหารงานการศึกษาพิเศษสำหรับผู้ดำรงตำแหน่งผู้อำนวยการสถานศึกษา ในสังกัดสำนักบริหารงานการศึกษาพิเศษ(๔) ปลัดกระทรวง เลขาธิการ อธิบดี อธิการบดีหรือผู้ดำรงตำแหน่งที่เทียบเท่าสำหรับผู้อำนวยการสำนักงานเขตพื้นที่การศึกษา หรือผู้ดำรงตำแหน่งหัวหน้าหน่วยงานการศึกษาที่เรียกชื่ออย่างอื่นข้อ ๗ ปลัดกระทรวง เลขาธิการ อธิบดี อธิการบดี หรือผู้ดำรงตำแหน่งที่เทียบเท่าอาจมอบอำนาจการจัดทำและลงนามในสัญญาแก่ผู้มีอำนาจอนุญาตตามข้อ๖ (๑) (๒) และ (๓) กรณีที่ต้องจัดทำสัญญา ให้จัดทำตามแบบที่ ก.ค.ศ. กำหนดท้ายระเบียบนี้แล้วแต่กรณี โดยจัดทำเป็น ๓ ฉบับ ต้นฉบับเก็บไว้ที่สถานศึกษาหรือหน่วยงานการศึกษาของผู้มีอำนาจอนุญาตส่วนคู่ฉบับเก็บไว้ที่หน่วยงานการศึกษาผู้บังคับบัญชาชั้นเหนือขึ้นไป จำนวน ๑ ฉบับและมอบให้แก่ผู้ได้รับอนุญาต จำนวน ๑ ฉบับ เมื่อผู้ได้รับมอบอำนาจได้จัดทำสัญญาเรียบร้อยแล้วให้ส่งผู้ที่ได้รับอนุญาตเข้ารับการศึกษา ฝึกอบรม หรือปฏิบัติงานวิจัยและพัฒนา แล้วแต่กรณีและรายงานผู้บังคับบัญชาทราบตามลำดับ ข้อ ๘ ในระหว่างที่ไปศึกษา ฝึกอบรม ดูงานหรือปฏิบัติงานวิจัยและพัฒนาถ้าหากทางราชการมีความจำเป็นจะให้กลับมาปฏิบัติราชการ ให้ผู้มีอำนาจอนุญาตสั่งให้ผู้นั้นกลับเข้าปฏิบัติหน้าที่ราชการทันทีข้อ ๙ ข้าราชการครูและบุคลากรทางการศึกษาที่ได้รับอนุญาตให้ไปเข้ารับการศึกษาฝึกอบรม ดูงาน หรือปฏิบัติงานวิจัยและพัฒนา ตามระเบียบนี้ต้องปฏิบัติตามข้อผูกพันในสัญญาและต้องปฏิบัติตามระเบียบนี้ด้วยหากไม่ปฏิบัติตามอาจถูกพิจารณาลงโทษทางวินัยหมวด๒การศึกษาต่อภาคปกติ ข้อ ๑๐ การไปศึกษาต่อภาคปกติ แบ่งออกเป็น ๒ ประเภทคือ ประเภท ก. ประเภทที่ผู้บังคับบัญชาคัดเลือกประเภท ข. ประเภทที่ต้องไปสมัครสอบคัดเลือกหรือได้รับคัดเลือกด้วยตนเองข้อ ๑๑ ข้าราชการครูและบุคลากรทางการศึกษาที่จะได้รับการส่งเสริมสนับสนุนไปศึกษาต่อภาคปกติ ต้องเป็นไปตามหลักเกณฑ์ ดังต่อไปนี้ (๑) เป็นผู้ที่เมื่อครบกำหนดระยะเวลาที่ได้รับอนุญาตให้ลาศึกษาต่อแล้วจะต้องมีเวลากลับมาปฏิบัติราชการชดใช้ได้ครบก่อนเกษียณอายุราชการ(๒) เป็นผู้ตั้งใจปฏิบัติหน้าที่จนบังเกิดผลดีต่อทางราชการ(๓) เป็นผู้ที่พ้นจากการเตรียมความพร้อมและพัฒนาอย่างเข้มหรือพ้นจากการทดลองปฏิบัติหน้าที่ราชการแล้วแต่กรณี(๔) ผู้ที่เคยได้รับอนุญาตให้ไปศึกษาต่อภาคปกติ หรือศึกษาต่อณ ต่างประเทศแล้ว หากจะไปศึกษาต่ออีก ต้องกลับมาปฏิบัติราชการเป็นระยะเวลาไม่น้อยกว่า๑๒ เดือน เว้นแต่สำนักงานเขตพื้นที่การศึกษาหรือส่วนราชการ เห็นว่าจะเป็นประโยชน์อย่างยิ่งแก่ทางราชการก็ให้พิจารณาอนุญาตเป็นรายๆ ไปข้อ ๑๒ การกำหนดจำนวนข้าราชการครูและบุคลากรทางการศึกษาที่จะให้ไปศึกษาต่อในแต่ละปีให้เป็นไปตามที่ส่วนราชการกำหนดการจะให้ข้าราชการครูและบุคลากรทางการศึกษาไปศึกษาต่อภาคปกติประเภท ข. ให้อยู่ในดุลพินิจของผู้มีอำนาจอนุญาต โดยคำนึงถึงระดับการศึกษา สาขาวิชาที่สอดคล้องหรือเป็นประโยชน์กับงานหรือมาตรฐานตำแหน่งที่ดำรงอยู่ตามที่ ก.ค.ศ. กำหนด รวมทั้งอัตรากำลังที่ปฏิบัติงานอยู่ข้อ ๑๓ การอนุญาตให้ข้าราชการครูและบุคลากรทางการศึกษาไปศึกษาต่อภาคปกติระดับไม่สูงกว่าปริญญาตรีให้พิจารณาอนุญาตได้มีกำหนดเท่ากับระยะเวลาของหลักสูตรการศึกษาระดับที่สูงกว่าปริญญาตรีให้พิจารณาอนุญาตได้มีกำหนด ๒ ปี สำหรับปริญญาโท และ ๔ ปีสำหรับปริญญาเอก เมื่อครบกำหนดระยะเวลาที่อนุญาตแล้ว และผู้บังคับบัญชาผู้มีอำนาจอนุญาตเห็นสมควรให้ขยายเวลาศึกษาออกไปอีกก็ให้ขยายเวลาได้ครั้งละ ๑ ภาคการศึกษา รวมแล้วไม่เกิน ๒ ภาคการศึกษา หรือไม่เกิน ๑ปีการศึกษา สำหรับกรณีผู้สำเร็จการศึกษาในระดับปริญญาตรี ขอศึกษาต่อภาคปกติในระดับปริญญาโทถึงเอกหรือปริญญาเอก ให้พิจารณาอนุญาตได้ตามระยะเวลาที่หลักสูตรการศึกษากำหนดแต่ไม่เกิน ๖ปีข้อ ๑๔ ข้าราชการครูและบุคลากรทางการศึกษาที่ได้รับอนุญาตให้ไปศึกษาต่อภาคปกติต้องรายงานผลการศึกษาให้ผู้บังคับบัญชาชั้นต้นทราบทุกภาคการศึกษาข้อ ๑๕ ข้าราชการครูและบุคลากรทางการศึกษาที่ได้รับอนุญาตให้ไปศึกษาต่อภาคปกติต้องศึกษาให้สำเร็จตามกำหนดเวลาในหลักสูตรถ้าไม่สามารถศึกษาให้สำเร็จได้ทันตามกำหนดและมีความประสงค์จะขยายเวลาศึกษาอีก ให้ยื่นคำร้องต่อผู้มีอำนาจอนุญาตก่อนวันสิ้นสุดของสัญญาไม่น้อยกว่า๓๐ วัน พร้อมด้วยความเห็นและระเบียบการลงทะเบียนของสถาบันการศึกษาที่เข้าศึกษานั้นประกอบการพิจารณาอนุญาตเมื่อได้รับอนุญาตแล้ว ให้ทำสัญญาขยายเวลาศึกษาแนบท้ายสัญญาเดิม แต่หากพิจารณาแล้วปรากฏว่าผู้ที่ได้รับอนุญาตให้ไปศึกษาได้ใช้เวลาไปเพื่อการอื่นหรือศึกษาวิชาอื่นนอกเหนือจากที่ทางราชการอนุญาตไว้หรือมีพฤติการณ์เกี่ยวกับการลงทะเบียนวิชาเรียนจนเป็นเหตุให้ศึกษาสำเร็จช้ากว่ากำหนดเวลาเรียนตามหลักสูตรหรือไม่เอาใจใส่ต่อการศึกษา หรือมีความประพฤติไม่เหมาะสม ให้ผู้บังคับบัญชาดำเนินการทางวินัยตามควรแก่กรณีหากศึกษาไม่สำเร็จภายในระยะเวลาตามวรรคหนึ่ง ผู้มีอำนาจอนุญาตตามข้อ๖ อาจพิจารณาขยายเวลาการศึกษาได้ครั้งละ ๑ ภาคการศึกษา ผู้ที่ประสงค์ขอขยายเวลาศึกษาให้ขอหลักฐานจากสถาบันการศึกษาที่เข้าศึกษาชี้แจงเหตุผลที่ไม่สำเร็จการศึกษาตามกำหนดระยะเวลาในหลักสูตร และเขียนแบบคำร้องขอขยายเวลารวมแล้วไม่เกิน๒ ครั้ง หรือไม่เกิน ๑ ปีการศึกษา เว้นแต่กรณีที่ไม่สามารถสำเร็จการศึกษาได้และมีความจำเป็นต้องขยายเวลาให้ขอต่อผู้มีอำนาจอนุญาตเป็นกรณีๆ ไปข้อ ๑๖ ข้าราชการครูและบุคลากรทางการศึกษาที่ไปศึกษาเมื่อศึกษาจบหลักสูตรตามที่ได้รับอนุญาตให้ไปศึกษา ระหว่างรอหลักฐานการส่งตัวกลับจากสถาบันการศึกษาที่เข้าศึกษาให้รายงานตัวกลับเข้าปฏิบัติราชการทันทีสำหรับผู้ที่ได้รับอนุญาตให้ไปศึกษาตั้งแต่ระดับปริญญาโทขึ้นไป ถ้าได้ศึกษาในภาคทฤษฎีเสร็จเรียบร้อยแล้วคงเหลือเฉพาะการทำวิทยานิพนธ์จะรายงานตัวขอกลับเข้ารับราชการก่อนก็ได้ แต่หลังจากกลับเข้าปฏิบัติราชการแล้วถ้าจะไปศึกษาค้นคว้าเพื่อทำวิทยานิพนธ์ ต้องขออนุญาตลาตามระเบียบว่าด้วยการลาการรายงานตัวกลับเข้าปฏิบัติราชการตามวรรคหนึ่ง ให้รายงานเป็นหนังสือต่อผู้มีอำนาจอนุญาตเพื่อพิจารณาสั่งการให้กลับเข้าปฏิบัติราชการแล้วรายงานตามลำดับจนถึงหัวหน้าส่วนราชการเพื่อทราบสำหรับผู้ที่สำเร็จการศึกษาในระดับที่สูงกว่าปริญญาตรีจะต้องมอบวิทยานิพนธ์ หรือผลงานวิจัยให้ส่วนราชการด้วยข้อ ๑๗ ข้าราชการครูและบุคลากรทางการศึกษาที่ได้รับอนุญาตให้ไปศึกษาต่อภาคปกติมีผลการศึกษาประจำภาคเรียนปรากฏว่าแม้จะศึกษาอยู่ต่อไปก็ไม่สามารถสำเร็จการศึกษาตามหลักสูตรได้หรือสถาบันการศึกษาที่เข้าศึกษารายงานว่ามีความประพฤติเสียหายไม่สมควรให้ศึกษาต่อไปหรือสถาบันการศึกษาที่เข้าศึกษาสั่งให้ออกหรือสั่งให้พ้นสภาพนักศึกษาในระหว่างศึกษาให้ผู้ได้รับอนุญาตรายงานตัวเพื่อขอกลับเข้าปฏิบัติราชการทันที หรือให้ผู้มีอำนาจอนุญาตเรียกตัวกลับเข้าปฏิบัติราชการทันทีข้อ ๑๘ ข้าราชการครูและบุคลากรทางการศึกษาที่ได้รับอนุญาตให้ไปศึกษาต่อภาคปกติเมื่อสำเร็จการศึกษาแล้วหรือต้องออกจากสถาบันการศึกษาที่เข้าศึกษาหรือต้องหยุดการศึกษาก่อนสำเร็จการศึกษาด้วยประการใดๆ ก็ตาม ต้องกลับมาปฏิบัติราชการในสถานศึกษาหรือหน่วยงานการศึกษาที่ตนปฏิบัติงานอยู่ก่อนเข้ารับการศึกษาหรือในกระทรวง กรม ตามที่ทางราชการเห็นสมควรตามแผนงานหรือโครงการที่ทางราชการกำหนดเป็นเวลาไม่น้อยกว่าระยะเวลาที่ไปศึกษา แต่หากผู้นั้นได้โอนไปรับราชการที่ส่วนราชการอื่นหรือหน่วยงานของรัฐแห่งใหม่ในระหว่างที่ปฏิบัติราชการชดใช้อยู่ให้นับเวลาที่ต้องปฏิบัติราชการดังกล่าวต่อเนื่องไปได้และให้ส่วนราชการหรือหน่วยงานของรัฐแห่งใหม่นั้นรับโอนทั้งสิทธิและหน้าที่ตามสัญญาที่กำหนดในระเบียบนี้ด้วยถ้าผู้ที่ได้รับอนุญาตให้ไปศึกษาต่อภาคปกติรายใด ไม่สามารถปฏิบัติตามเงื่อนไขในวรรคหนึ่งรวมทั้งผู้ที่ทางราชการเห็นว่าไม่เหมาะสมที่จะให้รับราชการต่อไป จะต้องชดใช้คืนเงินทุนและหรือเงินเดือน รวมทั้งเงินเพิ่ม และหรือเงินอื่นใดทั้งสิ้นที่ได้รับไปในระหว่างที่ได้รับอนุญาตให้ไปศึกษาต่อภาคปกติและเบี้ยปรับอีกหนึ่งเท่าของเงินที่จะต้องชดใช้คืนแก่ส่วนราชการทันที เว้นแต่ส่วนราชการตรวจสอบแล้วเห็นว่าไม่สามารถกลับเข้าปฏิบัติราชการชดใช้ หรือปฏิบัติราชการชดใช้ ไม่ครบตามวรรคหนึ่งเพราะถึงแก่ความตายหรือถูกสั่งให้ออกหรืออนุญาตให้ลาออกจากราชการ เนื่องจากเจ็บป่วยทุพพลภาพ ตกเป็นผู้ไร้ความสามารถ หรือจิตฟั่นเฟือนไม่สมประกอบหรือไปปฏิบัติงานในหน่วยงานอื่นของรัฐหรือองค์การระหว่างประเทศตามมติคณะรัฐมนตรีก็ให้ระงับไม่ต้องรับผิดชดใช้เงินและเบี้ยปรับจำนวนดังกล่าวคืนแก่ส่วนราชการเจ้าสังกัดข้อ ๑๙ ข้าราชการครูและบุคลากรทางการศึกษาผู้ที่ได้รับอนุญาตให้ไปศึกษาต่อภาคปกติต้องปฏิบัติตามระเบียบของสถาบันการศึกษาที่เข้าศึกษาและจะต้องปฏิบัติตามระเบียบแบบแผนของทางราชการด้วยในกรณีที่มีกิจธุระหรือเจ็บป่วยหรือกรณีอื่นใด ต้องยื่นใบลาต่อสถาบันการศึกษาที่เข้าศึกษานั้น ในกรณีที่ลาเกินกว่า ๑๕ วัน จะต้องยื่นใบลาต่อส่วนราชการเจ้าสังกัดตามลำดับชั้นตามระเบียบการลาของทางราชการด้วยหมวด๓การศึกษาต่อภาคนอกเวลา ข้อ ๒๐ ข้าราชการครูและบุคลากรทางการศึกษาที่จะได้รับการส่งเสริมสนับสนุนไปศึกษาต่อภาคนอกเวลา ต้องเป็นไปตามหลักเกณฑ์ ดังต่อไปนี้ก. ผู้ใช้เวลาราชการบางส่วนไปศึกษา(๑) เป็นผู้ที่เมื่อครบกำหนดระยะเวลาที่ได้รับอนุญาตให้ลาศึกษาต่อภาคนอกเวลาแล้วจะต้องมีเวลากลับมาปฏิบัติราชการชดใช้ได้ครบก่อนเกษียณอายุราชการ(๒) เป็นผู้ที่พ้นจากการเตรียมความพร้อมและพัฒนาอย่างเข้มแล้วหรือพ้นระยะเวลาการทดลองปฏิบัติหน้าที่ราชการแล้วแต่กรณีข. ผู้ไม่ใช้เวลาราชการไปศึกษา ไม่อยู่ในเงื่อนไขตามข้อก.ข้อ ๒๑ การขออนุญาตไปศึกษาต่อภาคนอกเวลา เมื่อข้าราชการครูและบุคลากรทางการศึกษาผู้ใดไปสอบคัดเลือกหรือคัดเลือกเข้าศึกษาได้แล้วให้ปฏิบัติดังนี้(๑) ผู้ที่ต้องใช้เวลาราชการบางส่วนไปศึกษาตลอดหลักสูตรที่สถาบันการศึกษากำหนดจะต้องนำหลักฐานแสดงผลการสอบคัดเลือกหรือคัดเลือกมาแสดงต่อผู้มีอำนาจอนุญาตเพื่อขออนุญาตผู้มีอำนาจอนุญาตตามข้อ๖ ก่อน เมื่อได้รับอนุญาตแล้วจึงจะไปศึกษาต่อภาคนอกเวลาได้ผู้ที่ใช้เวลาราชการบางส่วนไปศึกษาต่อภาคนอกเวลา ถ้าจะไปศึกษาค้นคว้าเพื่อทำวิทยานิพนธ์ต้องขออนุญาตลาตามระเบียบว่าด้วยการลา(๒) ผู้ที่ไม่ต้องใช้เวลาราชการไปศึกษาต่อภาคนอกเวลาไม่ต้องขออนุญาตตามข้อ (๑) แต่ต้องรายงานเป็นลายลักษณ์อักษร ให้ผู้บังคับบัญชาชั้นต้นทราบก่อนจึงจะไปศึกษาต่อภาคนอกเวลาได้ ข้อ ๒๒ หลักเกณฑ์ในการพิจารณาอนุญาตให้ข้าราชการครูและบุคลากรทางการศึกษาที่ต้องใช้เวลาราชการบางส่วนไปศึกษาต่อภาคนอกเวลามีดังนี้ (๑) เป็นผู้ที่ผู้บังคับบัญชาชั้นต้นที่ตนปฏิบัติงานอยู่แล้วแต่กรณี รับรองว่าหากให้ไปศึกษาต่อภาคนอกเวลาแล้วจะไม่เกิดความเสียหายต่อราชการ(๒) เป็นผู้เอาใจใส่ในการปฏิบัติราชการเป็นอย่างดีและใช้เวลาราชการไปศึกษาต่อเฉลี่ยไม่เกินวันละ ๑ ชั่วโมง ๓๐ นาที รวมแล้วไม่เกิน ๗ชั่วโมง ๓๐ นาทีต่อสัปดาห์ หรือไม่เกิน ๑ วันทำการต่อสัปดาห์(๓) จำนวนข้าราชการครูและบุคลากรทางการศึกษาที่จะได้รับอนุญาตให้ไปศึกษาต่อภาคนอกเวลาให้อยู่ในดุลพินิจของผู้มีอำนาจอนุญาต(๔) วิชาที่จะไปศึกษาต่อภาคนอกเวลาต้องเป็นประโยชน์ต่อการปฏิบัติหน้าที่ราชการ(๕) ถ้าสถานศึกษาหรือหน่วยงานการศึกษาใด มีผู้สอบเข้าศึกษาต่อภาคนอกเวลาได้เกินกว่าจำนวนที่จะอนุญาตได้ให้พิจารณาตามลำดับอาวุโสของทางราชการและโอกาสได้รับการพัฒนาอย่างเท่าเทียมข้อ ๒๓ ข้อผูกพันของข้าราชการครูและบุคลากรทางการศึกษาที่ได้รับอนุญาตให้ไปศึกษาต่อภาคนอกเวลาโดยใช้เวลาราชการบางส่วนมีดังนี้(๑) เมื่อสำเร็จการศึกษาแล้ว ต้องกลับมาปฏิบัติราชการในสถานศึกษาหรือหน่วยงานการศึกษาที่ตนปฏิบัติงานอยู่ก่อนเข้ารับการศึกษาต่อภาคนอกเวลาหรือในกระทรวง กรม ตามที่ทางราชการเห็นสมควรตามแผนงานหรือโครงการที่ทางราชการกำหนดเป็นเวลา๑๒ เดือนเต็ม แต่หากผู้นั้นได้โอนไปรับราชการที่ส่วนราชการอื่น หรือหน่วยงานของรัฐแห่งใหม่ในระหว่างที่ปฏิบัติราชการชดใช้อยู่ให้นับเวลาที่ต้องปฏิบัติราชการดังกล่าวต่อเนื่องไปได้และให้ส่วนราชการหรือหน่วยงานของรัฐแห่งใหม่นั้นรับโอนทั้งสิทธิและหน้าที่ตามสัญญาที่กำหนดในระเบียบนี้ด้วย(๒) ถ้าไม่ปฏิบัติตามข้อ (๑) จะต้องชดใช้เงินในอัตราร้อยละ๑๐ ของเงินเดือนที่ได้รับไปในระหว่างที่ได้รับอนุญาตให้ไปศึกษาต่อภาคนอกเวลา รวมทั้งเบี้ยปรับอีกหนึ่งเท่าของเงินที่จะต้องชดใช้คืนแก่ส่วนราชการทันทีเว้นแต่ส่วนราชการตรวจสอบแล้ว เห็นว่าไม่สามารถกลับเข้าปฏิบัติราชการชดใช้ หรือปฏิบัติราชการชดใช้ไม่ครบกำหนดเวลาตามข้อ(๑) เพราะถึงแก่ความตายหรือถูกสั่งให้ออกหรืออนุญาตให้ลาออกจากราชการ เนื่องจากเจ็บป่วยทุพพลภาพตกเป็นผู้ไร้ความสามารถ หรือจิตฟั่นเฟือนไม่สมประกอบหรือไปปฏิบัติงานในหน่วยงานอื่นของรัฐหรือองค์การระหว่างประเทศตามมติคณะรัฐมนตรีก็ให้ระงับไม่ต้องรับผิดชดใช้เงินและเบี้ยปรับจำนวนดังกล่าวคืนแก่ส่วนราชการเจ้าสังกัดหมวด๔การศึกษาต่อภาคฤดูร้อน ข้อ ๒๔ ข้าราชการครูและบุคลากรทางการศึกษาที่จะได้รับการส่งเสริมสนับสนุน ไปศึกษาต่อภาคฤดูร้อน ต้องเป็นไปตามหลักเกณฑ์ ดังต่อไปนี้(๑) วิชาที่จะไปศึกษาต่อภาคฤดูร้อนต้องเป็นประโยชน์ต่อการปฏิบัติหน้าที่ราชการ(๒) เป็นผู้ที่ผู้บังคับบัญชาชั้นต้นรับรองว่า หากให้ไปศึกษาต่อภาคฤดูร้อนจะไม่เกิดความเสียหายแก่ทางราชการ(๓) จำนวนข้าราชการครูและบุคลากรทางการศึกษาที่จะได้รับอนุญาตให้ไปศึกษาต่อภาคฤดูร้อนให้อยู่ในดุลพินิจของผู้มีอำนาจอนุญาตข้อ ๒๕ ข้าราชการครูและบุคลากรทางการศึกษาที่จะไปศึกษาต่อภาคฤดูร้อนต้องนำหลักฐานแสดงผลการสอบคัดเลือกหรือผลการคัดเลือกหรือหลักฐานอื่นที่แสดงถึงการได้เข้ารับการศึกษามาแสดงต่อผู้มีอำนาจอนุญาตข้อ ๒๖ ข้อผูกพันของข้าราชการครูและบุคลากรทางการศึกษาที่ได้รับอนุญาตให้ไปศึกษาต่อภาคฤดูร้อน(๑) เมื่อสำเร็จการศึกษาแล้ว ต้องกลับมาปฏิบัติราชการในสถานศึกษาหรือหน่วยงานการศึกษาที่ตนปฏิบัติงานอยู่ก่อนเข้ารับการศึกษาต่อภาคฤดูร้อนหรือในกระทรวง กรม ตามที่ทางราชการเห็นสมควรตามแผนงานหรือโครงการที่ทางราชการกำหนดเป็นเวลาเท่ากับระยะเวลาที่ไปศึกษาแต่หากผู้นั้นได้โอนไปรับราชการที่ส่วนราชการอื่นหรือหน่วยงานของรัฐแห่งใหม่ในระหว่างที่ปฏิบัติราชการชดใช้อยู่ให้นับเวลาที่ต้องปฏิบัติราชการดังกล่าวต่อเนื่องไปได้และให้ส่วนราชการหรือหน่วยงานของรัฐแห่งใหม่นั้นรับโอนทั้งสิทธิและหน้าที่ตามสัญญาที่กำหนดในระเบียบนี้ด้วย(๒) ถ้าไม่ปฏิบัติตามข้อ (๑) จะต้องชดใช้คืนเงินทุนและหรือเงินเดือน รวมทั้งเงินเพิ่ม และหรือเงินอื่นใดทั้งสิ้นที่ได้รับไปในระหว่างที่ได้รับอนุญาตให้ไปศึกษาต่อภาคฤดูร้อนและเบี้ยปรับอีกหนึ่งเท่าของเงินที่จะต้องชดใช้คืนแก่ส่วนราชการทันที เว้นแต่ส่วนราชการตรวจสอบแล้วเห็นว่าไม่สามารถกลับเข้าปฏิบัติราชการชดใช้ หรือปฏิบัติราชการชดใช้ไม่ครบกำหนดเวลาตามข้อ(๑) เพราะถึงแก่ความตาย หรือถูกสั่งให้ออกหรืออนุญาตให้ลาออกจากราชการ เนื่องจากเจ็บป่วยทุพพลภาพตกเป็นผู้ไร้ความสามารถ หรือจิตฟั่นเฟือนไม่สมประกอบหรือไปปฏิบัติงานในหน่วยงานอื่นของรัฐหรือองค์การระหว่างประเทศตามมติคณะรัฐมนตรีก็ให้ระงับไม่ต้องรับผิดชดใช้เงินและเบี้ยปรับจำนวนดังกล่าวคืนแก่ส่วนราชการเจ้าสังกัดหมวด๕การฝึกอบรม ข้อ ๒๗ ข้าราชการครูและบุคลากรทางการศึกษาที่จะได้รับการส่งเสริมสนับสนุนไปฝึกอบรม ต้องเป็นไปตามหลักเกณฑ์ ดังต่อไปนี้ (๑) หลักสูตรที่จะไปฝึกอบรมต้องเป็นประโยชน์ต่อการปฏิบัติหน้าที่ราชการ(๒) จำนวนข้าราชการครูและบุคลากรทางการศึกษาที่จะได้รับอนุญาตให้ไปฝึกอบรมให้อยู่ในดุลพินิจของผู้มีอำนาจอนุญาตข้อ ๒๘ การไปฝึกอบรม แบ่งออกเป็น ๒ ประเภท คือ ประเภท ก. ประเภทฝึกอบรมระยะเวลาไม่เกิน ๑ เดือนประเภท ข. ประเภทฝึกอบรมระยะเวลาเกินกว่า ๑ เดือนข้อ ๒๙ ข้าราชการครูและบุคลากรทางการศึกษาผู้ที่ไปฝึกอบรมต้องขออนุญาตต่อผู้มีอำนาจอนุญาตและในการอนุญาตให้พิจารณาอนุญาตเป็นคราว ๆ ไปข้อ ๓๐ ข้อผูกพันของข้าราชการครูและบุคลากรทางการศึกษาที่ได้รับอนุญาตให้ไปฝึกอบรมประเภทข. มีดังนี้(๑) เมื่อสำเร็จการฝึกอบรมแล้ว ต้องกลับมาปฏิบัติราชการในสถานศึกษาหรือหน่วยงานการศึกษาที่ตนปฏิบัติงานอยู่ก่อนเข้ารับการฝึกอบรมหรือในกระทรวง กรม ตามที่ทางราชการเห็นสมควรตามแผนงานหรือโครงการที่ทางราชการกำหนดเป็นเวลาติดต่อกันไม่น้อยกว่าระยะเวลาที่ไปฝึกอบรม แต่หากผู้นั้นได้โอนไปรับราชการที่ส่วนราชการอื่นหรือหน่วยงานของรัฐแห่งใหม่ในระหว่างที่ปฏิบัติราชการชดใช้อยู่ให้นับเวลาที่ต้องปฏิบัติราชการดังกล่าวต่อเนื่องไปได้และให้ส่วนราชการหรือหน่วยงานของรัฐแห่งใหม่นั้นรับโอนทั้งสิทธิและหน้าที่ตามสัญญาที่กำหนดในระเบียบนี้ด้วย(๒) ถ้าไม่ปฏิบัติตามข้อ (๑) จะต้องชดใช้คืนเงินทุนและหรือเงินเดือน รวมทั้งเงินเพิ่ม และหรือเงินอื่นใดทั้งสิ้นที่ได้รับไปในระหว่างที่ได้รับอนุญาตให้ไปฝึกอบรมและเบี้ยปรับอีกหนึ่งเท่าของเงินที่จะต้องชดใช้คืนแก่ส่วนราชการทันทีเว้นแต่ส่วนราชการตรวจสอบแล้วเห็นว่าไม่สามารถกลับเข้าปฏิบัติราชการชดใช้ หรือปฏิบัติราชการชดใช้ไม่ครบกำหนดเวลาตามข้อ(๑) เพราะถึงแก่ความตายหรือถูกสั่งให้ออกหรืออนุญาตให้ลาออกจากราชการ เนื่องจากเจ็บป่วยทุพพลภาพ ตกเป็นผู้ไร้ความสามารถ หรือจิตฟั่นเฟือนไม่สมประกอบหรือไปปฏิบัติงานในหน่วยงานอื่นของรัฐหรือองค์การระหว่างประเทศตามมติคณะรัฐมนตรีก็ให้ระงับไม่ต้องรับผิดชดใช้เงินและเบี้ยปรับจำนวนดังกล่าวคืนแก่ส่วนราชการเจ้าสังกัดข้อ ๓๑ ผู้ที่ได้รับอนุญาตให้ไปฝึกอบรม ต้องรายงานผลการฝึกอบรมต่อผู้บังคับบัญชาผู้มีอำนาจอนุญาตพิจารณาและให้มีการแลกเปลี่ยนเรียนรู้เพื่อนำไปสู่การปฏิบัติหรือการพัฒนางานหมวด๖การดูงาน ข้อ ๓๒ ข้าราชการครูและบุคลากรทางการศึกษาที่จะได้รับการส่งเสริมสนับสนุนไปดูงาน ต้องเป็นไปตามหลักเกณฑ์ ดังต่อไปนี้ (๑) หัวข้อการดูงานเป็นประโยชน์ต่อการปฏิบัติราชการและเป็นการดูงานที่มีระยะเวลาไม่เกิน ๑๕ วัน ตามแผนงาน/โครงการหากมีระยะเวลาเกินกำหนดให้ดำเนินการเป็นการฝึกอบรม(๒) มีหนังสือเชิญ หรือมีแผนงาน/โครงการและหนังสือตอบรับในการดูงาน(๓) การพิจารณาอนุญาตให้ผู้บังคับบัญชาผู้มีอำนาจอนุญาตพิจารณาเป็นรายๆ ไป(๔) จำนวนข้าราชการครูและบุคลากรทางการศึกษาและระยะเวลาที่จะอนุญาตให้ไปดูงานให้อยู่ในดุลยพินิจของผู้มีอำนาจอนุญาตข้อ ๓๓ ผู้ที่ได้รับอนุญาตให้ไปดูงานต้องรายงานผลการดูงานต่อผู้บังคับบัญชาผู้มีอำนาจอนุญาตพิจารณาและให้มีการแลกเปลี่ยนเรียนรู้เพื่อนำไปสู่การปฏิบัติหรือการพัฒนางานหมวด๗การปฏิบัติงานวิจัยและพัฒนา ข้อ ๓๔ ข้าราชการครูและบุคลากรทางการศึกษาที่จะได้รับการส่งเสริมสนับสนุนไปปฏิบัติงานวิจัยและพัฒนา ต้องเป็นไปตามหลักเกณฑ์ ดังต่อไปนี้ (๑) เป็นผู้ตั้งใจปฏิบัติหน้าที่จนบังเกิดผลดีต่อทางราชการ(๒) เป็นผู้ที่พ้นจากการเตรียมความพร้อมและพัฒนาอย่างเข้มหรือพ้นระยะเวลาการทดลองปฏิบัติหน้าที่ราชการแล้วแต่กรณี(๓) การวิจัยต้องเป็นส่วนหนึ่งของโครงการหรือแผนงานที่ส่วนราชการดำเนินการอยู่หรือเตรียมที่จะดำเนินการหรืองานวิจัยที่เป็นประโยชน์ต่องานในหน้าที่ราชการโดยมีรายละเอียดโครงการวิจัยที่ชัดเจน(๔) ระยะเวลาการไปปฏิบัติงานวิจัยและพัฒนา มีกำหนดเวลาไม่เกิน๑ ปี หากมีความจำเป็นต้องปฏิบัติงานเกินเวลาที่กำหนดให้อยู่ในดุลยพินิจของผู้มีอำนาจอนุญาตแต่ทั้งนี้ รวมแล้วต้องไม่เกิน ๒ ปี(๕) ให้ผู้ไปปฏิบัติงานวิจัยและพัฒนา รายงานความก้าวหน้าทุกๆ ๓ เดือนต่อผู้มีอำนาจอนุญาตและเมื่อการปฏิบัติงานวิจัยและพัฒนาเสร็จเรียบร้อยแล้วให้ส่งผลงานให้ผู้บังคับบัญชาผู้มีอำนาจอนุญาตภายใน ๑ เดือนข้อ ๓๕ ข้อผูกพันของข้าราชการครูและบุคลากรทางการศึกษาที่ได้รับอนุญาตให้ไปปฏิบัติงานวิจัยและพัฒนา(๑) เมื่อเสร็จการปฏิบัติงานวิจัยและพัฒนาแล้ว ต้องกลับมาปฏิบัติราชการในสถานศึกษาหรือหน่วยงานการศึกษาที่ตนปฏิบัติงานอยู่ก่อนเข้ารับการปฏิบัติงานวิจัยและพัฒนาหรือในกระทรวง กรม ตามที่ทางราชการเห็นสมควรตามแผนงานหรือโครงการที่ทางราชการกำหนดเป็นเวลาเท่ากับระยะเวลาที่ไปปฏิบัติงานวิจัยและพัฒนาแต่หากผู้นั้นได้โอนไปรับราชการที่ส่วนราชการอื่นหรือหน่วยงานของรัฐแห่งใหม่ในระหว่างที่ปฏิบัติราชการชดใช้อยู่ให้นับเวลาที่ต้องปฏิบัติราชการดังกล่าวต่อเนื่องไปได้และให้ส่วนราชการหรือหน่วยงานของรัฐแห่งใหม่นั้นรับโอนทั้งสิทธิและหน้าที่ตามสัญญาที่กำหนดในระเบียบนี้ด้วย(๒) ถ้าไม่ปฏิบัติตามข้อ (๑) จะต้องชดใช้คืนเงินทุนและหรือเงินเดือน รวมทั้งเงินเพิ่ม และหรือเงินอื่นใดที่ได้รับไปในระหว่างที่ได้รับอนุญาตให้ไปปฏิบัติงานวิจัยและพัฒนาและเบี้ยปรับอีกหนึ่งเท่าของเงินที่จะต้องชดใช้คืนแก่ส่วนราชการทันที เว้นแต่ส่วนราชการตรวจสอบแล้วเห็นว่าไม่สามารถกลับเข้าปฏิบัติราชการชดใช้หรือปฏิบัติราชการชดใช้ไม่ครบกำหนดเวลาตามข้อ (๑) เพราะถึงแก่ความตาย หรือถูกสั่งให้ออกจากหรืออนุญาตให้ลาออกจากราชการเนื่องจากเจ็บป่วย ทุพพลภาพ ตกเป็นผู้ไร้ความสามารถ หรือจิตฟั่นเฟือนไม่สมประกอบหรือไปปฏิบัติงานในหน่วยงานอื่นของรัฐหรือองค์การระหว่างประเทศตามมติคณะรัฐมนตรีก็ให้ระงับไม่ต้องรับผิดชดใช้เงินและเบี้ยปรับจำนวนดังกล่าวคืนแก่ส่วนราชการเจ้าสังกัดหมวด๘การศึกษาฝึกอบรม ดูงาน หรือปฏิบัติงานวิจัยและพัฒนา ณ ต่างประเทศ ข้อ ๓๖ การส่งเสริม สนับสนุนให้ข้าราชการครูและบุคลากรทางการศึกษาไปศึกษาฝึกอบรมดูงานหรือปฏิบัติงานวิจัยและพัฒนา ณ ต่างประเทศ ให้นำระเบียบสำนักนายกรัฐมนตรีว่าด้วยการให้ข้าราชการไปศึกษาฝึกอบรม ปฏิบัติการวิจัยและดูงาน ณ ต่างประเทศ มาใช้บังคับ โดยอนุโลมหมวด๙บทเฉพาะกาล ข้อ ๓๗ ข้าราชการครูและบุคลากรทางการศึกษาที่ได้รับอนุญาตให้ไปศึกษาฝึกอบรม ดูงานหรือปฏิบัติงานวิจัยและพัฒนา ที่ได้ทำสัญญาและสัญญาค้ำประกันไว้ก่อนใช้ระเบียบนี้ให้มีผลบังคับใช้ต่อไปได้ข้อ ๓๘ การดำเนินการใด ๆ กับข้าราชการครูและบุคลากรทางการศึกษาที่ได้รับอนุญาตไปศึกษาฝึกอบรม ดูงาน หรือปฏิบัติงานวิจัยและพัฒนาก่อนวันที่ระเบียบนี้ใช้บังคับให้เป็นไปตามระเบียบที่ใช้อยู่เดิมต่อไปได้ประกาศณ วันที่ ๑๒ พฤศจิกายน พ.ศ. ๒๕๕๒จุรินทร์ลักษณวิศิษฏ์รัฐมนตรีว่าการกระทรวงศึกษาธิการประธานก.ค.ศ.[เอกสารแนบท้าย]๑. สัญญาอนุญาตให้ข้าราชการครูและบุคลากรทางการศึกษาไปศึกษาต่อภายในประเทศภาคปกติ๒. สัญญาอนุญาตให้ข้าราชการครูและบุคลากรทางการศึกษาไปศึกษาต่อภายในประเทศภาคนอกเวลา๓. สัญญาอนุญาตให้ข้าราชการครูและบุคลากรทางการศึกษาไปศึกษาต่อภายในประเทศภาคฤดูร้อน๔. สัญญาอนุญาตให้ข้าราชการครูและบุคลากรทางการศึกษาไปฝึกอบรมหรือปฏิบัติงานวิจัยและพัฒนา๕.สัญญาค้ำประกัน(ดูข้อมูลจากภาพกฎหมาย)ปริยานุช/ผู้จัดทำ๑๔มิถุนายน ๒๕๕๓นันท์นภัสร์/ตรวจ๑๔มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๗ ง/หน้า ๒๗/๒๔ มีนาคม ๒๕๕๓